
R A P O R T

asupra proiectului de Lege pentru aprobarea Ordonanţei Guvernului nr.89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare.



Cu adresa nr.397 din 5 septembrie 2000, înregistrată sub nr.885 din 6 septembrie 2000, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare.



Consiliul Legislativ a avizat favorabil proiectul ordonanţei Guvernului, care face obiectul prezentului proiect de lege, conform avizului nr.877 din 21 august 2000.



Proiectul Ordonanţei Guvernului a fost avizat favorabil de Consiliul Economic şi Social, cu avizul nr.2026 din 23 august 2000.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de  lege în şedinţa din 20 august 2001, în prezenţa reprezentanţilor Ministerului Justiţiei.



La discutarea articolelor ordonanţei Guvernului, supusă  aprobării prin prezentul proiect de lege, asupra cărora s-au formulat amendamente în timpul dezbaterilor de către domnii deputaţi Corneliu Bădoiu şi Emil Boc, au luat cuvântul pentru aşi exprima punctul de vedere autorii amendamentelor, ceilalţi membrii ai comisiei, precum şi reprezentanţii Ministerului Justiţiei.



În urma examinării, s-a hotărât, cu majoritate de voturi, ca proiectul de Lege pentru aprobarea Ordonanţei Guvernului nr.89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare, să fie supus spre dezbatere şi adoptare plenului Camerei Deputaţilor cu amendamentul admis şi însuşit de comisie, astfel cum rezultă din anexa nr.1 şi cu un amendament  respins, astfel cum rezultă din anexa nr.2, care fac parte integrantă din prezentul raport.
ANEXA 1.                                                             AMENDAMENT ADMIS

Nr.

crt.
Articolul

(text iniţial)
Text adoptat de comisie

(autorul amendamentului)
Motivare

0
1
2
3

1.
     Art. unic - Se aprobă Ordonanţa Guvernului nr.89 din august 2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare  adoptată în temeiul art. I lit. D pct.1 din Legea nr.125/2000 privind abilitarea  Guvernului de a emite ordonanţe şi publicată în Monitorul Oficial, Partea I, nr.423 din 1 septembrie 2000.

     Text din Ordonanţa Guvernului nr.89/2000.
     Art.10 - Nu poate fi director de arhivă persoana care, potrivit legii, este incapabilă sau care a fost condamnată pentru gestiune frauduloasă, abuz de încredere, fals, uz de fals, înşelăciune, delapidare, mărturie mincinoasă, dare sau luare de mită, precum şi pentru infracţiunile prevăzute în Titlul VIII al Legii nr.31/1990 a societăţilor comerciale, republicată, cu modificările ulterioare.
     Art. unic - Se aprobă Ordonanţa Guvernului nr.89 din 29  august 2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare  adoptată în temeiul art. I lit. D pct.1 din Legea nr.125/2000 privind abilitarea  Guvernului de a emite ordonanţe şi publicată în Monitorul Oficial, Partea I, nr.423 din 1 septembrie 2000, cu următoarea modificare: 

      Art.10 va următorul cuprins:

     “Art.10 - Nu poate fi director de arhivă persoana care, potrivit legii, este incapabilă sau are antecedente penale ca urmare a săvârşirii de infracţiuni cu intenţie”.

      (domnul deputat Cornel Bădoiu şi Comisia juridică, de disciplină şi imunităţi).


     Având în vedere specificul şi  importanţa funcţiei de director de arhivă, este necesar ca persoana care urmează să ocupe un astfel de post, să se  bucure pe lângă o autoritate profesională şi de una morală. Ca atare, cantonarea interdicţiei numai la o parte din infracţiunile de intenţie nu acoperă acest deziderat. Prin noua redactare, referitoare la antecedentele penale se va cuprinde toată aria infracţiunilor de intenţie.

ANEXA 2.                                                                   AMENDAMENT  RESPINS

Nr.

crt.
Articol

(text iniţial)
Amendament  propus

şi autorul acestuia
Motivare

0
1
2
3

1.
     Text din Ordonanţa Guvernului nr.89/2000.

     Art.27 - . . . . . . . . . . . . . . . . . . . . . . . . . . . 

     (3) Sunt interzise operatorilor, agenţilor împuterniciţi şi Corpului operatorilor publicarea de tabele comparative privind nivelul tarifelor şi adoptarea oricăror măsuri al căror scop este să limiteze reclama privind nivelul tarifelor încasate de operatori şi agenţii împuterniciţi pentru serviciile de înregistrare sau pentru împuternicirea de către operatori a unor noi agenţi.
     Art.27 - . . . . . . . . . . . . . . . . . . . . . . . . 

     (3) - se elimină acest alineat.

     domnul deputat Emil Boc.
     Argumente pentru susţinerea amendamentului.

     Interdicţia prevăzută la alin.(3) al art.27 din Ordonanţa Guvernului, 89/2000 contravine principiilor economiei de piaţă, liberei concurenţe şi accesul la informaţii de interes public. 

Argumente pentru respingerea amendamentului.

     Se menţine textul iniţial din ordonanţă, fiind în concordanţă cu legislaţia în vigoare privind evitarea concurenţei neloiale.



În raport de obiectul şi conţinutul său, proiectul de lege face parte din categoria legilor ordinare.




     PREŞEDINTE,                                                         SECRETAR,

                                            dr. Ionel Olteanu                                                 Carmen Dumitriu

red. 

Diaconu Dumitra

